Lapin ilmatorjuntarykmentti

Lapin Ilmatorjuntarykmentti (lyhenne LAPITR, aik. LapItR) oli Rovaniemellä sijaitseva Suomen maavoimien yksikkö, vuoden 2014 loppuun itsenäinen joukko- osasto. Se sijaitsi Someroharjulla, lähellä napapiiriä. Vuodesta 2015 lähtien, rykmentti on ollut osa Jääkäriprikaatia, nimenään Rovaniemen Ilmatorjuntapatteristo. Lapin Ilmatorjuntarykmentti perustettiin 1. tammikuuta 1989, kun Rovaniemen Ilmatorjuntapatteristo, Oulun Ilmatorjuntapatteristo ja Lapin Sotilassoittokunta yhdistyivät samaksi joukko-osastoksi. Rykmentti koulutti noin 600 varusmiestä vuosittain. Henkilökuntaa joukko-osastossa palveli noin 200. Ilmatorjuntarykmentin komentaja oli samalla Someronharjun varuskunnan päällikkö. Varuskunnan vahvuuteen kuului joukkoyksiköiden lisäksi Leijona Cateringin alainen varuskuntaravintola Somero (toimii entisen muonituskeskuksen tiloissa), Sotilaslääketieteen keskuksen alainen Rovaniemen terveysasema (entinen varuskuntasairaala), Pääesikunnan Tutkintaosaston aluetoimisto, Puolustushallinnon rakennuslaitoksen paikallisyksikkö sekä Pohjois-Suomen Johtamisjärjestelmäkeskus. Joukko-osaston tehtävänä oli kouluttaa kaikki Pohjois-Suomen sotilasläänin tarvitsemat ilmatorjuntajoukot. Lapin Ilmatorjuntarykmentti oli erikoistunut ilmatorjuntaan kylmissä olosuhteissa nykyaikaisilla välineillä. Pohjanmaan Ilmatorjuntapatteristo muutti vuonna 1970 sinne. Yksikön aliupseerikouluun saapui koulutettavia oppilaita muista ilmatorjuntaosastoista, kuten Turusta, Salpausselältä eli Kouvolasta ja Helsingistä. Sen kalustoon kuuluivat muun muassa 23 mm ilmatorjuntakanuuna perusversiolla ja samoin saman tykin modernisoitu m/95-versio (lämpökameratähtäin, laser-etäisyysmittari, tietokonepohjainen ampuma-arvojen laskenta, moottoroitu suuntaus ohjaussauvasta), lähi- ilmatorjuntaohjusjärjestelmä m/05 (laser-ohjaukseen perustuva ohjusjärjestelmä), useaa tutkaa käyttävä johtokeskus, joka otettiin käyttöön vuonna 2008 sekä ilmatorjuntaohjusjärjestelmä 90 Crotale NG. Ilmatorjuntarykmentti toimi läheisessä yhteistyössä vieressä sijaitsevan ilmavoimiin kuuluvan Lapin Lennoston sekä muiden pohjoisten joukko-osastojen kanssa. Eräänä yksikön tavoitteena on ollut tukea urheilijoiden toimintaa aktiivisesti, siten ettei varusmiespalvelus pääsisi vaarantamaan muutoin lupaavaa urheilijan uran kehitystä. == Komentajat == * Everstiluutnantti Seppo Lehto 1989–1990 * Everstiluutnantti Heikki Haapala 1990–1996 * Everstiluutnantti Risto Tyrväinen 1996–1999 * Eversti Pertti Viik 1.6.1999 – 31.12.2001 * Everstiluutnantti Juha Pyykönen 1.1.2002 – 31.8.2004 * Everstiluutnantti Rauno Lankila 1.9.2004 – 31.8.2006 * Everstiluutnantti Hannu Kylmäniemi 1.9.2006 – 31.8.2010 * Eversti Ari Grönroos 1.9.2010 – 31.12.2012 * Everstiluutnantti Arto Ikonen 1.1.2013 – 31.10.2014 * Everstiluutnantti Teijo Oksanen 31.10. – 31.12.2014 == Kokoonpano == Lapin ilmatorjuntarykmentin kokoonpano oliPuolustusvoimat : *Esikunta **Lapin aluetoimisto *Rovaniemen ilmatorjuntapatteristo **1. Ilmatorjuntapatteri (1. ItPtri) **2. Ilmatorjuntapatteri (2. ItPtri) **3. Ilmatorjuntapatteri (3. ItPtri) **4. Ilmatorjuntapatteri (4. ItPtri) * Lapin Sotilassoittokunta (LapSK) * Huoltokeskus (HKesk) **Varasto-osasto **Korjaamo **Kuljetuskeskus Soittokunnan päällikkö vuonna 2012 oli Juha Tiensuu. ==Katso myös== * Puolustusvoimauudistus 2012–2015 == Lähteet == ==Aiheesta muualla== *Lapin Ilmatorjuntarykmentin sivut *Lapin Sotilassoittokunnan sivut luokka:Pohjois- Suomen sotilaslääni Luokka:Suomen puolustusvoimien rykmentit Luokka:Rovaniemi Luokka:Ilmatorjuntajoukot Luokka:Suomen maavoimien historialliset joukko- osastot ja yksiköt